Dros-saak: Nicholas Ninow pleit skuldigNicholas Ninow. Foto: Oupa Mokoena/ African News Agency (ANA) WAARSKUWING: Die berig bevat grafiese besonderhede wat sensitiewe lesers kan ontstel en nie vir kinders geskik is nie. Nicholas Ninow (21) het Maandag in die hooggeregshof in Pretoria skuldig gepleit op van die aanklagte teen hom. Ninow het skuldig gepleit op twee aanklagte van verkragting, dwelmbesit en regsverydeling. Ninow het hierna sy weergawe van die gebeure gegee. Hy het gesê hy het dae voor die voorval die dwelmmiddel CAT gebruik. Op die dag van die voorval was hy onder die invloed van alkohol en het weer CAT gebruik. Volgens Ninow het hy in ŉ stadium terwyl hy in die restaurant was naar gevoel en badkamer toe gegaan om nog dwelms te gebruik. Hy was bang dat die bestuurder hom sal betrap, dus het hy na die vrouebadkamer gegaan. Hy het sy broek afgetrek om dit te laat kyk of hy die badkamer gebruik waarna hy ook sy hemp uitgetrek het om dit uit te skud. Die meisie het ingekom en wou die toilet gebruik waarna Ninow haar broek afgetrek het. Volgens Ninow het hy “impulsief” opgetree en sy geslagsdeel in haar mond gesit en haar met sy vingers gepenetreer. Hy het in Maart vanjaar laas vlugtig in die landdroshof in Pretoria verskyn waar die akte van beskuldiging aan hom beteken is. Die staat het egter nie Ninow se pleit op die aanklagte van verkragting aanvaar nie en daar is besluit dat die verhoor voortgaan. Die verkragting in September verlede jaar in die badkamer van ŉ Dros-restaurant in Silverton, Pretoria, het skokgolwe deur die land gestuur.